Haa ta‟u malee, Heericha Keewwata 56 (2) irratti Pirezidaantichi Caffee Naannichaafi Koree Hojii Raawwachiiftuu bakka bu‟a; dura taa‟ummaanis ni gaggeessa waan jedhuuf, Pirezidaantiin Mootummaa Naannichaa qaama seera baaftuufi qaama raawwachiiftuu gaggeessaa tureera. Gama aangoo Mootummaatiin rakkoon walmakiinsa hoggansa qaamolee Mootummaa, keessattuu aangoofi hojiin qaama seera baastuufi qaama raawwachiiftuu jidduu jiraachuunsaa hojiirratti rakkoo waan uumeef isa kana sirreessuun barbaachisaa ta‟eera.